Martin Spelmann har fået sin kontrakt med AGF ophævet, og den tidligere Brøndby- og AC Horsens-mand fortsætter karrieren i norske Strømsgodset.

Martin Spelmann har på det seneste haft langt til spilletiden hos AGF, og det har de to parter torsdag taget konsekvensen af.

Martin Spelmann har således fået sin kontrakt med den aarhusianske Superliga-klub ophævet, selvom kontrakten egentlig først stod til at udløbe til sommer.

Spelmann skal dog ikke lede længe efter en ny arbejdsgiver, da han allerede har sin næste destination på plads.

Den tidligere Brøndby- og AC Horsens-spiller har underskrevet en kontrakt med den norske klub Strømsgodset, hvor han i fremtiden skal tørne ud og sætte sig præg med sin store arbejdsindsats.

Transfervinduet er endnu åbent i Norge, og derfor kan Strømsgodset altså få øjeblikkelig glæde af Martin Spelmanns kompetencer.

Spelmann nåede at spille 79 kampe for AGF, hvilket kastede ni mål af sig.



KØB BILLETTER TIL AGF's KOMMENDE HJEMMEKAMPE HER!